Ο κανονισμός (ΕΚ) αριθ. 550/2004 θεσπίζει απαιτήσεις για την ασφαλή και αποδοτική παροχή υπηρεσιών αεροναυτιλίας για τη γενική εναέρια κυκλοφορία στην Ευρωπαϊκή Ένωση (ΕΕ) στο πλαίσιο της πρωτοβουλίας του Ενιαίου Ευρωπαϊκού Ουρανού1. Πρόκειται για δεσμευτικό κανονισμό, ο οποίος ισχύει για όλα τα κράτη μέλη της ΕΕ. Ο κανονισμός επισημαίνει τις διαδικασίες πιστοποίησης των παρόχων υπηρεσιών αεροναυτιλίας που θα υιοθετηθούν από τις εποπτικές αρχές των χωρών της ΕΕ. Τα πιστοποιητικά, που ισχύουν σε όλα τα κράτη μέλη, ορίζουν τα δικαιώματα και τις υποχρεώσεις των παρόχων υπηρεσιών αεροναυτιλίας. Αυτό περιλαμβάνει την πρόσβαση των χρηστών του εναέριου χώρου2 στις υπηρεσίες χωρίς διακρίσεις και με ιδιαίτερη μέριμνα για την ασφάλεια, καθώς και τη δυνατότητα παροχής υπηρεσιών σε άλλους φορείς, χρήστες του εναέριου χώρου και αερολιμένες εντός της ΕΕ. Σε αυτά τα μέσα περιλαμβάνονται τα εξής: γνώσεις και καταλληλότητα, συστήματα για τη διαχείριση της ασφάλειας και της ποιότητας, συστήματα υποβολής αναφορών και οικονομική ευρωστία, κάλυψη ευθύνης, ασφάλιση και ασφάλεια, ιδιοκτησιακό καθεστώς και οργανωτική δομή, συμπεριλαμβανομένης της πρόληψης της σύγκρουσης συμφερόντων, ανθρώπινο δυναμικό, συμπεριλαμβανομένων των προγραμμάτων στελέχωσης. Οι εθνικές εποπτικές αρχές των κρατών μελών είναι υπεύθυνες για τον ορισμό ενός κατόχου πιστοποιητικού που θα παρέχει υπηρεσίες εναέριας κυκλοφορίας σε αποκλειστική βάση. Επίσης, διασφαλίζουν τη συμμόρφωση όσον αφορά τα τμήματα εναέριου χώρου που βρίσκονται υπό τον έλεγχό τους. Αυτό πραγματοποιείται από κοινού (ή με συμφωνία), εάν ένα τμήμα εκτείνεται στον εναέριο χώρο περισσότερων χωρών ή εάν ένας κάτοχος πιστοποιητικού δραστηριοποιείται σε περισσότερες από μία χώρες. Εάν ένας πάροχος δεν τηρεί τις απαιτήσεις, οι αρμόδιες αρχές μπορούν να λάβουν μέτρα, συμπεριλαμβανομένης της ανάκλησης του πιστοποιητικού. Κατόπιν, αποτελεί ευθύνη των αρχών να εξασφαλίσουν τη συνέχεια των υπηρεσιών. Οι χώρες της ΕΕ και οι χώρες εκτός ΕΕ, ανάλογα με την περίπτωση, θα πρέπει να διασφαλίσουν με αμοιβαία συμφωνία την υλοποίηση λειτουργικών τμημάτων εναέριου χώρου. Θα πρέπει να έχουν την απαραίτητη χωρητικότητα και αποτελεσματικότητα για τη διατήρηση υψηλού επιπέδου ασφάλειας και μειωμένων περιβαλλοντικών επιπτώσεων. Ένας συντονιστής του συστήματος λειτουργικών τμημάτων εναέριου χώρου μπορεί να οριστεί από την Ευρωπαϊκή Επιτροπή για την υποβοήθηση αυτής της διαδικασίας. Επίσης, οι εθνικές αρχές δύνανται να ορίζουν έναν αποκλειστικό πάροχο μετεωρολογικών υπηρεσιών. Σε ό,τι αφορά τη γενική εναέρια κυκλοφορία3, επιχειρησιακά δεδομένα ανταλλάσσονται σε πραγματικό χρόνο μεταξύ των παρόχων υπηρεσιών αεροναυτιλίας, χρηστών του εναέριου χώρου και αερολιμένων, αποκλειστικά για να διευκολύνονται οι επιχειρησιακές ανάγκες. Οι σχέσεις συνεργασίας μεταξύ των παρόχων υπηρεσιών και με τις στρατιωτικές αρχές επισημοποιούνται με εγκεκριμένες γραπτές συμφωνίες. Ο κανονισμός απαιτεί ανοικτές λογιστικές διαδικασίες και θεσπίζει λεπτομερείς κατευθυντήριες γραμμές σχετικά με τη δίκαιη και διαφανή τιμολόγηση των υπηρεσιών αεροναυτιλίας στους χρήστες του εναέριου χώρου. Ο κανονισμός (ΕΕ) αριθ. 550/2004 καταργείται και αντικαθίσταται από τον κανονισμό (ΕΕ) 2024/2803 (βλέπε σύνοψη) από τις .